stanford-oval/wikipedia huggingface dataset:
Tähtien sodan oheismateriaali
Historia > 1996–1999: Erikoisversiot ja Shadows of the Empire

Vuonna 1996 Steve Perry julkaisi romaanin nimeltä Shadows of the Empire, joka sijoittui Imperiumin vastaiskun ja Jedin paluun väliin, josta tehtiin myös sarjakuva sekä videopeli. Tämän projektin tarkoitus oli lähinnä elvyttää tuotesarja yhdessä alkuperäisen trilogian erikoisversioiden kanssa, jotka julkaistiin vuonna 1997. Lucas sovitti joitain Expanded Universessä esiteltyjä elementtejä erikoisversioihin, kuten Coruscantin, Tasavallan pääplaneetan, joka mainittiin ensi kerran Thrawn-trilogiassa ja teki ensimmäisen visuaalisen esiintymisen Jedin paluun erikoisversiossa.
Vuonna 1999 Tähtien sota -kirjojen julkaisu siirtyi Bantam Spectralta Del Rey Booksille. Vuosina 1999–2003 julkaistiin useiden kirjailijoiden työstämä kirjasarja The New Jedi Order sijoittui 25-30 vuotta alkuperäisen elokuvatrilogian jälkeen. Siinä esiteltiin uusi vihollinen: galaksin ulkopuolelta tuleva avaruusolentorotu nimeltä yuuzhan vong. Suosittu elokuvista tuttu hahmo Chewbacca kuoli sarjan ensimmäisessä kirjassa, R. A. Salvatoren Vector Primessa.
Historia > 1999–2014: Esiosatrilogia ja The Clone Wars

Jo ennen vuotta 1999 Expanded Universe oli yrittänyt laajentaa tarinankerrontaa myös ajalle ennen Uuden toivon tapahtumia (esimerkiksi Star Wars: Tales of the Jedi -sarjakuvien kautta). Mutta ne lähimmät Uuden toivon tapahtumia edeltäneet tapahtumat, mukaan lukien Galaktisen Imperiumin valtaannousu sekä Anakin Skywalkerin ja keisari Palpatinen henkilöhistoriat jätettiin avoimeksi Lucasin esiosatrilogiaa varten, joka alkoi elokuvalla Episodi I – Pimeä uhka (1999).
Coruscant, Thrawn-trilogiassa sekä Jedin paluun erikoisversiossa esiintynyt planeetta esiintyi suuressa roolissa elokuvissa Pimeä uhka, Episodi II – Kloonien hyökkäys (2002) ja Episodi III – Sithin kosto (2005). Jedi nimeltä Aayla Secura, joka esiintyi vuonna 2000 Star Wars: Republic -kirjasarjassa, teki esiintymisen sivuhahmona Kloonien hyökkäyksessä. Vuoden 2003 animaatiosarja Clone Wars sekä useat spin-off -kirjat, sarjakuvat ja videopelit sijoittuvat kloonisotiin ja selittävät niiden tarkemmat yksityiskohdat, johdattaen Sithin koston tapahtumiin.
Näiden tilalle tehtiin myöhemmin uusia Kloonisodista kertovia tarinoita, kuten animaatioelokuva The Clone Wars (2008) ja samanniminen animaatiosarja (2008–2020), joiden tapahtumat alkoivat vuosi Kloonien hyökkäyksen jälkeen ja päättyivät samaan aikaan Sithin koston kanssa. Tässä uudessa sarjassa Anakin sai oman padawanin, Ahsoka Tanon. Useita muita elokuvissa ja spin-off -materiaaleissa esiintyneitä hahmoja esiintyi sarjassa ja heitä tutkittiin sarjan aikana tarkemmin. Näihin aikoihin Lucas oli siinä päätöksessä, ettei toteuttaisi Tähtien sodalle jatko-osatrilogiaa.
Historia > 1999–2014: Esiosatrilogia ja The Clone Wars > 2012–2014: Disney ja kaanonin uudelleenjärjestely

Lokakuussa 2012 The Walt Disney Company osti Lucasfilm 4,06 miljardilla dollarilla. Tämän myötä Lucasfilm muodosti virallisen ”Lucasfilm Story Groupin”, pitämään kaanonin vailla ristiriitoja, määrittäen tarkasti, että mikä kuuluu kaanoniin sekä muodostamaan toimivan yhteyden elokuvien, sarjakuvien ja muiden medioiden välillä. Story Groupin jäseniä olievat muun muassa Leland Chee, Kiri Hart ja Pablo Hidalgo. Estääkseen Expanded Universen teoksia rajoittamasta jatko-osatrilogian toteuttamista, kyseinen jatkumo päätettiin hylätä kokonaan. Erityisesti Cheen mielestä Chewbaccan kuolemalla Vector Primessa oli merkittävä vaikutus tähän päätökseen.
25. huhtikuuta 2014 Lucasfilm uudelleenbrändäsi Expanded Universen nimelle Star Wars Legends ja julisti virallisesti sen olevan kaanonin ulkopuolella. Chee sanoi vuonna 2014 Twitterissä, että Story Groupin ”päätavoite” olisi korvata entinen hierarkkinen kaanon yhtenäisemmällä kaanonilla. Yhtiö keskitti uuteen materiaalinsa uuteen Tähtien sota -kaanoniin.
Historia > 2014–2020: Jatko-osatrilogia ja antologiaelokuvat

Lucasfilm selitti, että kaanoniin kuuluivat tähänastisesta tuotesarjasta ainoastaan episodiset elokuvat sekä vuoden 2008 The Clone Wars -elokuva ja sitä seurannut televisiosarja. Näitä kutsuttiin ”Tähtien sodan historian kiinteiksi asioiksi, joiden kanssa muiden tarinoiden hahmojen ja tapahtumien on oltava yhdenmukaistettuina”. Lisäksi suunnitteilla olleen Tähtien sodan -jatko-osatrilogian ja muiden uudelleenjärjesteltyyn kaanoniin tehdyn materiaalin tarinat eivät perustuisi Legends-materiaaliin, mutta voisivat mahdollisesti ottaa inspiraatiota sieltä. Ensimmäinen kaanoniin sijoittuva romaani oli John Jackson Millerin kirjoittama A New Dawn, joka julkaistiin syyskuussa 2014, joka toimi prologina tietokoneanimoidulle televisiosarjalle Star Wars Rebels, jonka esittäminen alkoi kuukausi myöhemmin. Marvel alkoi tammikuussa julkaista uutta Tähtien sota -sarjakuvaa, sekä käynnisti kampanjan nimeltä Journey to Star Wars, jossa ennen jokaista jatko-osatrilogian elokuvaa julkaistiin sen tarinaan yhteydessä elokuvia kirjoja ja sarjakuvia.
Ensimmäinen jatko-osatrilogian elokuva, The Force Awakens, julkaistiin joulukuussa 2015. Pieni osa faneista ei pitänyt uudelleenjärjestellystä kaanonista ja osa heistä päätti kampanjoida sen puolesta, että Expanded Universea jatkettaisiin kaanonin ulkopuolella. Rebelsin valvova ohjaaja Dave Filoni esitteli Legendsistä tutun suuramiraali Thrawnin hahmoksi kaanoniin vuonna 2016, Rebelsin kolmannella tuotantokaudella. Timothy Zahn palkattiin myös kirjoittamaan hahmosta uusia kaanoniin sijoittuvia romaaneja. Toisena The Clone Warsin luojista, Filoni oli Lucasin esimerkkiä seuraten (joka oli käyttänyt muutamia Expanded Universen elementtejä elokuvien erikoisversioissa, esiosatrilogiassa sekä The Clone Warsissa) liittänyt muutamia spin-off -materiaalien elementtejä myös Rebelsiin. Osa perutuista The Clone Warsin jaksoista sovitettiin uusien kaanoniin kuuluviin kirjoihin ja sarjakuviin, jotka olivat osa The Clone Wars Legacy -multimediaprojektia.
The Force Awakensin jälkeen julkaistiin muutamia muitakin elokuvia, kuten spin-off -elokuvat Rogue One (2016) ja Solo, (2018); sekä kaksi muuta jatko-osatrilogian elokuvaa, The Last Jedi (2017) ja The Rise of Skywalker (2019). Uusi laajennettu universumi oli kasvanut lukuisten romaanien, Marvelin ja IDW Publishingin julkaisemien sarjakuvien sekä uusien videopelien muodossa, joiden joukossa olivat myös Battlefront ja Battlefront II. Lisäksi julkaistiin lisää televisiosarjoja. Kolmas kaanoniin sijoittuva animen inspiroima animaatiosarja Star Wars Resistance sai ensiesityksensä vuonna 2018.
Historia > 2019–nykyhetki: The Mandalorian ja muut tarinat

Disney avasi vuoden 2019 lopulla uuden Disney+-suoratoistopalveluun, jonne julkaistiin The Mandalorian, Jon Favreaun käsikirjoittama Jedin paluun tapahtumien jälkeen sijoittuva ensimmäinen näytelty televisiosarja, sekä myös The Clone Wars -animaatiosarjan seitsemäs ja viimeinen tuotantokausi.
Helmikuussa 2020 Lucasfilm julkaisti uuden kirjoista ja sarjakuvista koostuvan projektin nimeltä Uljas tasavalta (engl. The High Republic), joiden tarina sijoittuu noin 200 vuotta ennen Pimeän uhan tapahtumia.
Joulukuussa 2020 paljastettiin, että Disney+:aan on tekeillä useita muita näyteltyjä televisiosarjoja, mukaan lukien The Mandalorianin spin-off -sarjat The Book of Boba Fett ja Ahsoka, sekä Obi-Wan Kenobi, Andor, ja Uljaan tasavallan aikakaudelle sijoittuva The Acolyte.
Tähtien sodan kaanon

Disney avasi vuoden 2019 lopulla uuden Disney+-suoratoistopalveluun, jonne julkaistiin The Mandalorian, Jon Favreaun käsikirjoittama Jedin paluun tapahtumien jälkeen sijoittuva ensimmäinen näytelty televisiosarja, sekä myös The Clone Wars -animaatiosarjan seitsemäs ja viimeinen tuotantokausi.
Ennen kuin Disney osti Lucasfilmin, Tähtien sodan juonijatkumo eli kaanon jaettiin G-kaanoniin, T-kaanoniin, C-kaanoniin, S-kaanoniin ja N-kaanoniin. G tulee George Lucasin etunimestä, T tulee sanasta television, 'C englannin sanasta continuity ’jatkumo’, S sanasta secondary ’toissijainen, sekundaarinen’ ja N sanasta non-canon tai sanasta non-continuity.
G-kaanoniin kuuluivat kaikki kuusi siihen asti julkaistua Tähtien sota -elokuvaa ja niiden käsikirjoitukset, romaaniversiot sekä elokuvista kertovat kuvitetut oppaat.
T-kaanoniin kuuluivat The Clone Wars -elokuva ja sitä seurannut animaatiosarja.
C-kaanoniin kuului suurin osa Expanded Universestä. Tähän kuuluvat kirjat, sarjakuvat, tietokonepelit ja televisiosarjat.
S-kaanoniin kuuluvan kirjan, sarjakuvan tai tietokonepelin tarina ei ollut kaanonia, mutta muutamat siinä esiintyvät elementit kuuluivat juonijatkumoon. Hyvänä esimerkkinä toimii Star Wars Galaxies -roolipeli: sen tarina oli suurimmaksi osaksi N-kaanonia, mutta muutamat sen esittelemät paikat, aseet ja kulkuneuvot kuuluivat C-kaanoniin.
N-kaanoniin kuuluvat Expanded Universen tuotokset eivät ole kaanonia. Myös Tähtien sota -fanien tekemät tarinat ovat N-kaanonia.
Aiheesta muualla

Star Wars Legends Jedipediassa
Star Wars Legends Wookieepediassa (englanniksi)
Tähtien sota -sarjakuvalehden vuoden 1987 numeron 10 kansi.
Venäjän keisarikunnan jalkapallomaajoukkue

Venäjän joukkue vuoden 1912 olympialaisissa.
Venäjän keisarikunnan jalkapallomaajoukkue oli jalkapallomaajoukkue, joka edusti Venäjän keisarikuntaa kansainvälisissä jalkapallokilpailuissa vuosina 1910–1914.
Historia

Venäjä pelasi ensimmäisen epävirallisen maaottelunsa vuonna 1910. Venäjän jalkapalloliitto perustettiin tammikuussa 1912 ja myöhemmin samana vuonna se hyväksyttiin myös Kansainvälisen jalkapalloliiton FIFA:n jäseneksi. Ensimmäisen virallisen maaottelunsa Venäjä pelasi Tukholman olympialaisissa vuonna 1912. Joukkue selvisi luovutusvoiton ansioista suoraan toiselle kierrokselle, jossa se hävisi Suomelle maalein 2–1. Venäjä hävisi myös olympiaturnauksen toisen ottelunsa ja sijoittui lopulta kahdeksanneksi.
Jalkapallotoiminta Venäjällä keskeytyi lähes kokonaan ensimmäisen maailmansodan aikana ja Venäjän keisarikunnan jalkapallomaajoukkue pelasi viimeisen maaottelunsa heinäkuussa 1914 Norjaa vastaan. Yhteensä Venäjä pelasi neljän vuoden aikana kahdesan epävirallista ja kahdeksan virallista maaottelua. Ainoat voittonsa se otti kahdessa ensimmäisessä epävirallisessa ottelussaan Böömiä vastaan.
Keisarillisen Venäjän jalkapalloliitto lopetti toimintansa vuonna 1917 Venäjän vallankumouksen johdosta ja maan kansainvälinen jalkapallotoiminta käynnistyi uudelleen 1920-luvulla Neuvostoliiton maajoukkueen myötä. Sen seuraajaksi perustettiin Itsenäisten valtioiden yhteisön jalkapallomaajoukkue tammikuussa 1992 ja lopulta vielä samana vuonna nykyinen Venäjän jalkapallomaajoukkue.
Valmentajat

Georges Duperron (1910–1913)
Robert Fulda (1914)
Tilastoja > Viralliset ottelut

| Päivämäärä | Paikkakunta | Vastustaja | Tulos | Huom>  |
| --- | --- | --- | --- | --- |
| 30. kesäkuuta 1912 | Tukholma |  Suomi | 1–2 | kesäolympialaiset 1912 |
| 1. heinäkuuta 1912 | Tukholma |  Saksa | 0–16 | kesäolympialaiset 1912 |
| 3. heinäkuuta 1912 | Tukholma |  Norja | 1–2 | ystävyysottelu |
| 14. heinäkuuta 1912 | Moskova |  Unkari | 0–12 | ystävyysottelu |
| 4. toukokuuta 1913 | Moskova |  Ruotsi | 1–4 | ystävyysottelu |
| 14. syyskuuta 1913 | Moskova |  Norja | 1–1 | ystävyysottelu |
| 5. heinäkuuta 1914 | Tukholma |  Ruotsi | 2–2 | ystävyysottelu |
| 12. heinäkuuta 1914 | Kristiania |  Norja | 1–1 | ystävyysottelu |
Tilastoja > Maalintekijät

Vasili Zhitarev, 4
Vasili Butusov, 1
Aleksandr Krotov, 1
Valentina Sisojev, 1
Veikko Artman

Veikko Artman (22. toukokuuta 1930 Helsinki – 26. tammikuuta 2012) oli suomalainen yleisurheilukilpailujen lähettäjä. Hänen uransa alkoi vuonna 1948, ja hän toimi tehtävässään vielä Helsingin MM-kilpailuissa 1983 ja EM-kilpailuissa 1994. Hän toimi lähettäjänä kansainvälisissä kilpailuissa myös Suomen ulkopuolella. Artman loi Suomessa nykyisen yleisurheilun lähettäjäkoulutuksen ja oli Suomen Urheiluliiton valtakunnallinen lähettäjäkouluttaja 1960-luvun puolivälistä vuoden 2000 loppuun saakka. Artmanin poika Vesa Artman on myös lähettäjä.
Artman oli espoolaisseura Viherlaakson Veikkojen perustajajäsen ja toimi myöhemmin pitkään Helsingin Kisa-Veikoissa.
Artmanin lempinimi oli ”Startman”.
Bahamannaamiokerttuli

| Bahamannaamiokerttuli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kerttulit Parulidae
Suku::  Naamiokerttulit Geothlypis
Laji::  rostrata
Kaksiosainen nimi
 Geothlypis rostrata  (Bryant, 1867) 
Katso myös
   Bahamannaamiokerttuli Wikispeciesissä   Bahamannaamiokerttuli Commonsissa 
Infobox OKNimi-testi OKIUCN-testi OK: 
Bahamannaamiokerttuli (Geothlypis rostrata) on kerttulien heimoon kuuluva varpuslintu.
Levinneisyys

Bahamannaamiokerttulia tavataan kotoperäisenä Bahamassa. Sen on kuvattu olevan yleinen, ja lajin kannan arvellaan olevan suuri, mutta sen kannankehitys on laskeva. Lajin ei kuitenkaan uskota olevan vaarassa, ja se on luokiteltu elinvoimaiseksi.
Elinympäristö

Bahamannaamiokerttuli elää tiheissä, matalissa pensaikoissa ja sananjalkakasvustoissa. Se rakentaa pesänäs lähelle maata kasvillisuuden joukkoon tai kannolle.
Viiriparatiisilintu

| Viiriparatiisilintu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Paratiisilinnut Paradisaeidae
Suku::  Pteridophora
Laji::  alberti
Kaksiosainen nimi
 Pteridophora alberti  Meyer, 1894 
Katso myös
   Viiriparatiisilintu Wikispeciesissä   Viiriparatiisilintu Commonsissa 
Infobox OKNimi-testi OKIUCN-testi OK: 
Viiriparatiisilintu (Pteridophora alberti) on paratiisilintujen heimoon kuuluva varpuslintu.
Levinneisyys

Viiriparatiisilintua tavataan Uuden-Guinean saarella Indonesiassa ja Papua-Uudessa-Guineassa. Lajin on raportoitu olevan laajalle levinnyt ja yleinen, ja se on luokiteltu elinvoimaiseksi.
Vilhelm Pääkkönen

Vilhelm Pääkkönen  (1844 Hankasalmi – 22. syyskuuta 1919 Rautavaara) oli suomalainen opettaja ja valtiopäivämies.
Jyväskylän seminaarista opettajaksi valmistunut Pääkkönen toimi opettajana useilla eri paikkakunnilla, kunnes tuli virkatalon vuokraajaksi Leppävirralle ja siirtyi sieltä myöhemmin opettajaksi Rautavaaralle. Pääkkönen oli  talonpoikaissäädyssä Leppävirran tuomiokunnan edustaja valtiopäivillä 1885, 1888 ja 1897. Vuonna 1885 hän oli säädyn yksityisen valitusvaliokunnan ja lakivaliokunnan jäsen, vuonna 1888 suostuntavaliokunnan jäsen ja vuonna 1897 laki- ja talousvaliokunnan varajäsen.
Viiripyrstöleski

| Viiripyrstöleski |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Lesket Viduidae
Suku::  Lesket Vidua
Laji::  regia
Kaksiosainen nimi
 Vidua regia  (Linnaeus, 1766) 
Katso myös
   Viiripyrstöleski Wikispeciesissä   Viiripyrstöleski Commonsissa 
Infobox OKNimi-testi OKIUCN-testi OK: 
Viiripyrstöleski (Vidua regia) on leskien heimoon kuuluva varpuslintu.
Levinneisyys

Olkipyrstöleskeä tavataan Angolassa, Botswanassa, Mosambikissa, Namibiassa, Etelä-Afrikassa, Sambiassa ja Zimbabwessa. Lajin kannankehitys on vakaa, ja se on luokiteltu elinvoimaiseksi.
Bentonin piirikunta

Bentonin piirikunta on yhdeksän Yhdysvaltojen piirikunnan nimi
Bentonin piirikunta, Arkansas
Bentonin piirikunta, Indiana
Bentonin piirikunta, Iowa
Bentonin piirikunta, Minnesota
Bentonin piirikunta, Mississippi
Bentonin piirikunta, Missouri
Bentonin piirikunta, Oregon
Bentonin piirikunta, Tennessee
Bentonin piirikunta, Washington
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bentonin piirikunta”, voi hakea sivunnimihaulla, laajalla sivunnimihaulla tai tekstihaulla.
Artas (Betlehem)

| Artas |
| --- | --- |
 Näkymä Artasissa.
 Artas
 Koordinaatit: 31°41′21″N, 35°11′10″E 
Valtio:  Palestiina
Kuvernoraatti:  Betlehemin kuvernoraatti
Väkiluku (2016)  (arvio):  3 617
Infobox OKVirheellinen NIMI-arvo: 
Artas on kylä Palestiinan Länsirannalla lähellä Betlehemin kaupunkia. Sen asukasluku oli vuoden 2016 arvion mukaan 3 617. Kaupunki tunnetaan esimerkiksi Salomon lammista ja katolisesta nunnaluostarista.
Maantiede

Artas sijaitsee Palestiinan Länsirannalla Betlehemin kuvernoraatissa noin 2,4 kilometriä Betlehemin kaupungista lounaaseen. Sen naapuripaikkakuntia ovat Hindaza idässä, Al Duheisan pakolaisleiri pohjoisessa, Al Khader lännessä ja Wadi Rahhal etelässä. Artasin korkeus merenpinnasta on 732 metriä.
Keskimääräinen vuotuinen sadanta Artasin alueella on 565 mm ja keskimääräinen lämpötila 16°C.
Historia

Artasia on joskus pidetty Jerikon ohella yhtenä alueen vanhimmista asutuskeskuksista.  Aikanaan kylää asuttivat kanaanilaiset. Historiallisesti se on ollut huomattavaa maatalousaluetta ja se tunnettiin etenkin veden lähteistään. Kylän vieressä olevat lammet tunnetaan Salomon lampina. Toisen temppelin kaudella kylän vettä tuotiin Jerusalemiin kahden akveduktin kautta. Artasin nimi on johdettu kreikkalaisesta nimestä Artasium, joka tarkoittaa paratiisia tai puutarhaa. Ristiretkeläiset tunsivat paikan suljettua paratiisia tarkoittavalla nimell' Hortus Conclusus. Nykyisin kylässä on katolinen nunnaluostari, jonka yhteydessä toimii myös tyttöjen orpokoti.
Talous

Maatalous työllistää noin 51 % Artasin työssäkäyvästä väestöstä. Muita työllistäjiä olivat Israelin työmarkkinat (19 %), hallinto (13 %), kaupanala (13 %), teollisuus (3 %) ja palvelut (1 %). Artasissa on esimerkiksi viinitiloja ja hedelmäpuutarhoja. Alueella kasvatetaan myös kasviksia, oliiveja ja viljaa. Artasiin on viitattu joskus Betlehemin leipäkorina.
Väestö

Artasin asukasluku oli Palestiinan tilastokeskuksen vuoden 2016 arvion mukaan 4 610. Vuonna 2007 vastaava luku oli 3 617, Vuonna 1997 2 679 ja vuonna 1967 1 097.
Artas Folklore Centre

Artasissa toimiva Artas Folklore Centre on museo- ja tutkimustoiminnan keskus, joka on rakennettu suomalaisen antropologin, Hilma Granqvistin, työn ympärille. Granqvist oleskeli Artasissa vuosina 1925-1931 ja tutki kylän sosiaalisia suhteita, avioliittoja, kuolemaan liittyviä käytäntöjä, sekä lasten ja naisten asemaa.  Granqvistin tutkimus saavutti kansainvälistä huomiota ja häntä pidetään antropologisen tutkimuksen edelläkävijänä.
Artasin nunnaluostari.
Artasilaisia naisia valokuvassa 1930-luvulta.
Benetice

| Benetice |
| --- | --- |
 Beneticen keskusaukio
 Koordinaatit: 49°41′0.65″N, 15°21′18.78″E 
Valtio:  Tšekki
Lääni:  Vysočina
Piirikunta:  Havlíčkův Brod
Pinta-ala:  
 – Kokonaispinta-ala:  4,91 km²
Korkeus:  566 m
Väkiluku (2017):  191
 – Väestötiheys:  38,9 as./km²
Aikavyöhyke:  UTC+1
 – Kesäaika:  UTC+2
 
 http://www.benetice.eu/ 
Infobox OKVirheellinen NIMI-arvo: 
Benetice on Tšekin kylä Vysočinan läänin Havlíčkův Brodin piirikunnassa. Vuonna 2017 siellä oli arviolta 191 asukasta. Kylän pinta-ala on 4,91 neliökilometriä.
Aiheesta muualla

Kuvia tai muita tiedostoja aiheesta Benetice Wikimedia Commonsissa
Van Gend en Loos (oikeustapaus)

Van Gend en Loos -tapaus (asia 26/62, virallisesti NV Algemene Transport- en Expeditie Onderneming van Gend & Loos v. Nederlandse administratie der belastningen) on Euroopan yhteisöjen tuomioistuimen vuonna 1963 antama ennakkoratkaisu, jonka perusteella Euroopan yhteisön perussopimuksien ja sittemmin Euroopan unionin perussopimuksien artikloilla voi olla välitön vaikutus yksityisiin tahoihin. Tuomioistuimen päätöksen perusteella yksityinen taho pystyy vetoamaan kansallisessa tuomioistuimessa perussopimuksissa annettuihin oikeuksiin. Ratkaisu vahvisti yhteisöjen tuomioistuimen aseman toimivaltaisena tuomioistuimena eurooppaoikeuteen liittyvien tapausten ratkaisemisessa. Sitä pidetään yhtenä yhteisöjen ja unionin tuomioistuimen tärkeimmistä ratkaisuista.
Ratkaisu

Yhteisöjen tuomioistuin hylkäsi jäsenvaltioiden hallitusten kannan tuomioistuimen toimivallan puutteesta. Tuomioistuin katsoi, että kyse oli ainoastaan artiklan 12 sisällön tulkitsemisesta. Tarkasteltavana ei tuomioistuimen näkemyksen mukaan ollut sopimuksen soveltaminen Alankomaiden lakiin vaan sopimuksen sisällön tulkinta, missä tuomioistuimella on oikeus antaa ennakkoratkaisunsa. Tuomioistuin katsoi siten olevansa toimivaltainen taho asiassa.
Ensimmäisen kysymyksen osalta tuomioistuin pääty ratkaisuun, jonka perusteella 12 artiklalla on välitön vaikutus. Ratkaisun perusteella yksityiset tahot voivat vedota oikeudessa jäsenvaltioille osoitettuun selvään, ehdottomaan ja varauksettomaan velvollisuuteen pidättäytyä jostakin toiminnasta. Tuomioistuin perusteli näkemystään tulkitsemalla sopimusta teleologisesti eli sopimuksen tarkoituksen, rakentaan ja sanamuodon mukaisesti. Ratkaisu korosti sitä, että sopimus oli osoitettu myös kansalaisille: Sopimuksen johdanto-osassa viitataan sekä jäsenmaihin että kansoihin. Jäsenvaltioilta toimielimille siirretty suvereniteetti säilyi kansalaisilla. Luodut sisämarkkinat koskettivat sekä kansalaisia että jäsenvaltioita. Kansalaiset oli otettu mukaan yhteisön päätöksentekoon Euroopan parlamentin ja Euroopan talous- ja sosiaalikomitean kautta.
Tuomioistuin ei määrännyt toisessa kysymyksessä oikeaa tullitariffin suuruutta. Sen näkemyksen mukaan asia kuului kansallisen tuomioistuimen ratkaistavaksi, koska kyse ei ollut sopimuksen tulkinnasta. Tuomioistuin kuitenkin katsoi, että kansallisen tuomioistuimen on huomioitava Rooman sopimuksen tullessa voimaan ollut tullitariffi. Tuomioistuin myös jätti oikeudenkäymiskuluja koskevan päätöksen kansallisen tuomioistuimen tehtäväksi.